……………………………

…………………………… г.

|  |  |
| --- | --- |
| **ДО**  **МИНИСТЪРА НА ЗЕМЕДЕЛИЕТО, ХРАНИТЕ И ГОРИТЕ**  **г-жа десислава танева** | **ОДОБРИЛ,**  **МИНИСТЪР НА ЗЕМЕДЕЛИЕТО,**  **ХРАНИТЕ И ГОРИТЕ:**  **ДЕСИСЛАВА ТАНЕВА** |

**ДОКЛАД**

от Вергиния Кръстева – заместник-министър на земеделието, храните и горите

**Относно:** Проект на Правилник за изменение на Устройствения правилник на областните дирекции „Земеделие“

**УВАЖАЕМА ГОСПОЖО МИНИСТЪР,**

На основание чл. 25, ал. 4 от Закона за администрацията, чл. 2, ал. 2 и чл. 3, ал. 2 от Постановление № 265 на Министерския съвет от 2009 г. за приемане на Устройствен правилник на Министерството на земеделието и храните и създаване на областни дирекции „Земеделие”, внасям за одобряване проект на Правилник за изменение на Устройствения правилник на областните дирекции „Земеделие“ (обн., ДВ, бр. 7 от 2010 г.; изм., бр. 9, 60 и 73 от 2010 г., бр. 32 от 2011 г., бр. 21 от 2012 г., бр. 12 от и 75 от 2016 г. и бр. 40 и 97 от 2020 г.).

**Причини, които налагат приемането на акта**

С предложения проект се променя числения състав на две от областните дирекции „Земеделие“ в съответствие с действащата нормативна уредба в страната.

С проекта се предвижда увеличаване числения състав на Областна дирекция „Земеделие“ – Ловеч с една щатна бройка – от 55 на 56 щатни бройки. Необходимата една щатна бройка за увеличаване числеността на посочената дирекция се осигурява, като се намалява числения състав на Областна дирекция „Земеделие“ – Ямбол с една щатна бройка.

**Цели**

Укрепване на административния капацитет на Областна дирекция „Земеделие“ – Ловеч.

**Очаквани резултати от прилагането на акта**

1. Повишаване ефективността от работата на Областна дирекция „Земеделие“ – Ловеч.

2. Оптимизиране числеността на Областна дирекция „Земеделие“ – Ямбол.

**Анализ за съответствие с правото на Европейския съюз**

Проектът не съдържа разпоредби, транспониращи актове на Европейския съюз, поради което не е приложена таблица на съответствието с правото на Европейския съюз.

**Финансови и други средства, необходими за прилагането на новата уредба**

За приемането на проекта на акта не са необходими допълнителни разходи/трасфери/други плащания по бюджета на Министерството на земеделието, храните и горите. Предложеният проект не води до въздействие върху държавния бюджет и върху адресатите на правилника.

**Информация за проведените обществени консултации**

На основание чл. 26, ал. 3 и 4 от Закона за нормативните актове проектът на доклад (мотиви) и проектът на правилник са публикувани за обществена консултация на интернет страницата на Министерството на земеделието, храните и горите и на Портала за обществени консултации със срок за предложения и становища 30 дни.

Съгласно чл. 26, ал. 5 от Закона за нормативните актове справката за постъпилите предложения и становища, заедно с обосновка за неприетите предложения, е публикувана на интернет страницата на Министерството на земеделието, храните и горите и на Портала за обществени консултации.

Проектът е съгласуван в съответствие с разпоредбите на Правилата за изготвяне и съгласуване на проекти на актове в системата на Министерството на земеделието, храните и горите. Направените целесъобразни бележки и предложения са отразени.

**УВАЖАЕМА ГОСПОЖО МИНИСТЪР,**

Във връзка с гореизложеното и на основание чл. 2, ал. 2 и чл. 3, ал. 2 от Постановление № 265 на Министерския съвет от 2009 г. за приемане на Устройствен правилник на Министерството на земеделието и храните и създаване на областни дирекции „Земеделие”, предлагам да одобрите приложения проект на Правилник за изменение на Устройствения правилник на областните дирекции „Земеделие“.

|  |  |
| --- | --- |
| **Приложения:** | 1. Правилник за изменение на Устройствения правилник на областните дирекции „Земеделие“; 2. Справка за отразяване на постъпилите становища; 3. Справка за проведената обществена консултация; 4. Постъпили становища. |

С уважение,

**ВЕРГИНИЯ КРЪСТЕВА**

*Заместник-министър на земеделието, храните и горите*